Valse vriende

Valse vriende is die benaming wat gebruik word om te verwys na woorde van twee tale waarvan die vorm byna of geheel en al dieselfde is, maar waarvan die betekenis grootliks of soms net subtiel verskil. Daar kan dus maklik 'n verwarring ontstaan wanneer 'n taalgebruiker 'n anderstalige woord van dieselfde vorm teëkom en dus dieselfde betekenis verwag, terwyl die woord in der waarheid 'n ander betekenis het.

Hierdie verwarring kan dan manifesteer in weersprekings, vertaalfoute of in 'n verkeerde begrip. Dit kan aanleiding gee tot verwarring of verleentheid weens die onbedoelde betekenis, en kan 'n onverwagte uitwerking ten gevolg hê.Carstens, W.A.M. en Raidt, E.H. Die storie van Afrikaans, Deel 1, Hoofstuk 10, Oor ‘valse vriende’ Dit kan ook gebruik word om 'n humoristiese effek te verkry.

Die verskynsel kan nie net tussen twee verskillende tale voorkom nie, maar ook tussen variante van dieselfde taal. Die term valse vriende is vir die eerste keer in 1928 in Frans gebruik (faux amis), in die boek Les faux amis ou les trahisons du vocabulaire anglais deur Maxime Koessler en Jules Derocquigny.Pedro José Chamizo-Dominguez in Keith Brown (2009), Concise Encyclopedia of Semantics, p.308.

 Ontstaan 
Valse vriende kan op verskeie maniere ontstaan.

 Historiese verwantskap 
Baie tale deel 'n historiese verwantskap. So behoort onder meer die Skandinawiese tale, Afrikaans, Duits, Nederlands, Fries en Engels almal tot die Germaanse tak van die Indo-Europese taalfamilie. Die verwantskap kom neer op 'n aantal aspekte, onder andere die woordeskat. 'n Groot deel van die Afrikaanse (en daardeur Nederlandse) woordeskat bestaan uit kognate met die nou verwante Germaanse tale, terwyl ander dele weer 'n ander (byvoorbeeld Latynse) oorsprong het, en dus direk of indirek met woorde van ander tale verwant is. Woorde kan egter met verloop van tyd onherkenbaar verander, sowel in vorm as in betekenis.

 Die Duitse woord Meer (in Afrikaans, see) en die Afrikaanse kognaat meer gaan albei terug na dieselfde voorouer, maar die betekenisse het uiteengegroei, en die twee woorde het daardeur valse vriende geword. Dieselfde geld vir die Duitse woord See (in Afrikaans meer).
 Die Afrikaanse/Nederlandse woord tuin, die Duitse kognaat Zaun en die Engelse kognaat town gaan al drie terug na dieselfde Oergermaanse grondwoord *tūna- wat "omheining" beteken.etymologiebank.nl: s.v. tuin Duits behou die Zaun in die betekenis "omheining" of "heining".Duden.de: s.v. Zaun In Engels en Nederlands verskuif die betekenis na "die gebied binne die omheining", met die Engelse woord wat mettertyd verander na die nuwe betekenis "klein tot middelgrote stad". 'n Stad was in vroeëre tye gereeld 'n omheinde bolwerk.

Hierdie uiteengroeiing is nie noodwendig 'n verskynsel uit die verre verlede nie. Die verskille in betekenis tussen Britse en Amerikaanse Engels, of tussen Spaans uit Spanje en Spaans uit Suid-Amerika dui daarop aan dat die betekenis van woorde voortdurend verander.

 Die Afrikaans/Nederlandse woord bederf is 'n gedeeltelike valse vriend. In Afrikaans (Jy bederf die kind) staan bederf nader aan die Engelse dubbelsinnigheid. 'n Kind wat bederf word, kan soos in spoiled (Engels) oorlaai word met geskenke, toegeeflikheid of vergemakliking, wat nie altyd in 'n negatiewe betekenis bedoel word nie, soos te sien in die sin: "...said the Black Panther, who would have spoiled Mowgli if he had had his own way..."  En tog bestaan ook die sin: Spare the rod and spoil the child. (Afrikaans: Wie die roede spaar, bederf sy kind).
 In Nederlands word bederf alleen in die sin van spaar de roede en je bederft het kind gebruik, dus, uitsluitlik negatief: jy korrupteer die kind. Die meer neutrale woord sou wees: verwen. Vergelyk die volgende sin: Verwennen in de trent van "mijn kind mag alles hebben waar hij om vraagt", is niet goed, men is een kind aan het bederven.
 Soortgelyke betekenisverruiming vind ook wel in Nederlands plaas: makelaar is in Nederlands en Afrikaans die vertaalekwivalent van die Engelse broker. In Afrikaans word die betekenis gegee: Persoon wat as agent tussen 'n koper en verkoper, dikw. 'n produsent en verbruiker, optree by koop- en verkooptransaksies van goedere, produkte, aandele, effekte of versekering.WAT In Nederlands het makelaar 'n veel soepeler betekenis: tussenhandelaar (tussen enige koper en verkoper, wat ook vaste bates insluit). In die ouer Nederlands was makelaar die vertaalekwivalent van die Latynse proxeneta, mediator, pacarius, pararius, mediator in contractibus, sequester, interventor, transactor. Die Nederlandse "makelaar" word in die Franse volksmond maquignon (handelaar), veral in maquignon de chevaux (letterlik: handelaar van perde).Woordeboek der Nederlandse Taal, s.v. makelaar. Later sou alleen die woord maquignon hoofsaaklik perdehandelaar beteken.  In Nederlands kan makelaar daarom ook eiendomsagent beteken – 'n tussenhandelaar tussen die koper en die verkoper. Eiendomsagent in Afrikaans is egter 'n leenvertaling van die Engelse property agent. Vergelyk Duits wat Immobilienmakler, Grundstückshändler, Immobilienhändler, Immobilienvermarkter, ens. gebruik).

 Leenwoorde 
Tale neem ook woorde oor uit ander soms onverwante tale. Afrikaans het 'n hele aantal woorde uit byvoorbeeld Maleis, Khoisan tale, Bantoe tale en Engels oorgeneem. Die oorspronklike betekenis van die leenwoorde word nie altyd goed begryp nie, en kry dan 'n ander betekenis in die lenende taal, of hul betekenis verskuif nadat die woord oorgeneem is. So beteken conducteur in Frans byvoorbeeld "bestuurder", maar in Nederlands het dit die gangbare term vir 'n kaartjie-kontroleerder geword. Dit is nie altyd duidelik of 'n bepaalde geval die oorsaak van 'n misverstand of van 'n gewone betekenisverskuiwing is nie.

 Toeval 
Woord kan ook deur blote toeval sterk na mekaar lyk, terwyl die betekenis verskillend (en soms selfs teenoorgesteld) is.

 In Engels en Frans beteken air "lug", in Maleis beteken dit "water".
 In Iers is an 'n bepaalde lidwoord, terwyl dit in Engels 'n onbepaalde lidwoord is.

 Voorbeelde 

 Nederlands en Afrikaans 
Hier volg 'n paar Nederlandse voorbeelde, met die Afrikaanse betekenis langsaan:Ponelis, F.A. : "Inleiding tot die Afrikaanse taalkunde." Botha/Ponelis/Combrink/Odendal (Reds.), Ruimtelike klassifikasie. Kaapstad. Academica. 1989, bl.91.

 Valse vriend Nederlandse betekenisaanranden onsedelik aanrandaardig vriendelikagent polisiemanamper net-netbeest gedierte/dierbekaf uitgeputbraaf goed, gaaf, deugsaambloot naakdadelijk oor 'n rukkiedam damwaldeken kombersdrift, dreef  pad vir aanjaag van grootveeflikker homoseksueel (kwetsend)geil bronstig, jagsgemeente  munisipaliteitinpakken toedraaikattenkop  nie "katkop" (brood met slaptjips gevul) nie, maar belediging vir katterige jongmeisies.kies kiestandhou je kop! hou jou bek!hou van jou lief vir joukombuis skeepskombuiskop  dierekop; hoofd vir 'n menslimoen  suurlemoenmotor motorfiets / enjinneuk soortgelyk aan "fok"onnozel onskuldig, naïefopgave taak, vraagstuk, voorstellingopgefokt  op sy perdjie, opgewerk, gelaai, gespanne, aangehits, siedendpaardenfokker perdetelerpijnappel dennebolpoot (slêng)  nie "polisieman" nie, maar "homoseksueel"raam vensterrad – raderen rat – ratterat – ratten rot – rotterot  vrotschop graafsimpel ongekompliseerdsluiten toemaakscharminkel 'n lang, skraal persoonstoep  sypaadjietaart koektrappen om te skopvaak dikwelsvervelend irriterend, lastigvies vuilvinnig bitsigvoetbal sokkerwonderlijk vreemd, verrassendzelfbewust  selfversekerd, selfingenome

 Duits en Afrikaans 
 Valse vriend Duitse betekenisabdanken nie "afdank" nie, maar "bedank" uit 'n posisie.abfällig nie "afvallig" nie, maar "neerhalend" of "kwetsend".Abhandlung nie "afhandeling" nie, maar "verhandeling".abrichten nie "afrig" van atlete (wel diere) nie, maar "afwerk", ens.absagen nie "afsê" nie, maar "kanselleer" of "aanbod weier".Absprache nie "afspraak" nie, maar "ooreenkoms", "konvensie" of "konsultasie". Vgl. afspraak in Nederlandsächten nie "(hoog)ag" nie, maar "ostraseer", "voëlvry verklaar", "proskribeer", ens.Aktie nie "aksie" nie, maar "aandeel".aktualisieren nie "aktualiseer" nie, maar "bywerk" of "op datum bring".Ambulanz eerstens 'n "kliniek" of "buitepasiënt-afdeling" van 'n hospitaal.Andacht nie "aandag" nie, maar "oordenking" of "dagstukkie".andächtig nie "aandagtig" nie, maar "geweid", "eerbiedig" of "godsdienstig".Andrang nie "aandrang" nie, maar "toeloop", "toestroming", "kongestie" of "indringing".anfällig nie "aanvallig" nie, maar "vatbaar".anhalten wel "voortduur" of "volhou", maar ook "iets ophou", "aftrek", "stilhou", "verpoos" of "behou".anranzen nie "aanrand" nie, maar "uitraas" of "uittrap". Kyk ook aanranden in Nederlandsanschaffen nie "aanskaf" nie, maar "prostitueer". Vgl. wel "sich etw. anschaffen"Ansprache nie "aanspraak" nie, maar "toespraak" of "voordrag".artig nie "aardig" nie, maar "beleefd" of "goedgemanierd". Vgl. aardig in NederlandsAufenthalt nie "oponthoud" nie, maar "verblyf".Aufgabe nie "opgawe" nie, maar "taak", "plig", "missie", ens. Vgl. opgave in NederlandsAuflage benewens "oplaag" ook 'n "verpligting", "vereiste", "spesifikasie" of "voorbehoud".auflesen nie "oplees" nie, maar "optel".Augenmerk nie "oogmerk" nie, maar "aandag".Ausbildung nie "uitbeelding" nie, maar "opvoeding".auskennen nie "uitken" nie, maar "ingelig", "belese" of "bedrewe", d.w.s. "jou storie ken". Auskunft nie "uitkoms" nie, maar "inligting" of "openbaarmaking".ausrasten 'n "ruskans neem" eerder as "uitrus", maar tipies "oorboord gaan" of "bohaai maak".ausreichen nie "uitryk" nie, maar "voldoen" of "toereikend wees".ausspannen nie "uitspan" nie, maar "aftakel", "stroop", "sloop" of "oopknip".ausstrahlen wel "uitstraal", maar veral "uitsaai" of "beeldsend".Beere nie "bier" nie, maar "bessie" (vrug).befestigen nie "bevestig" nie, maar "vasmaak" of "konnekteer".begnadet nie "begenadigd" nie, maar "buitengewoon begaafd".Bekenntnis nie "bekentenis" nie, maar "beleidenis"; ook "toeweiding" tot ..., of "handhawing" van ...belangen nie "belange" nie, maar "vervolg" of "bestraf".belasten wel "belas", maar ook "beskuldig" of "inkrimineer".Beleg nie "beleg" nie, maar "bewys", "stawing", "dokument", "kwitansie", ens.belegen nie "belê" nie, maar "bewys", "staaf", "bedwing" of etlike ander.Beschilderung  nie "beskildering" nie, maar "wegwysering" of "padaanduiding", ens.bestellen wel "bestel", maar ook "ontbied", 'n plek "bespreek", "aanstel" of ander.bequem nie "bekwaam" nie, maar "gemaklik" of "gerieflik".bereit benewens "bereid", ook "gereed".beschwerlich nie "beswaarlik" nie, maar "moeitevol" of "uitputtend".besichtigen ook "besigtig", maar eerstens "besoek aflê" of "deurwandel". Vgl. bezichtigenBesteck nie "bestek" nie, maar "eetgerei".Bewehrung nie "bewering" nie, maar "bewapening" of "pantsering". Vgl. Bewährung, d.i. "parool"Bogen wel "boog" of "strikkie", maar ook "blad" of "vel papier".Borste nie "bors" of "borste" nie, maar "borselhaar" of "stoppel". Vgl. bristle in EngelsBotschafter nie "boodskapper" nie, maar "ambassadeur".darstellen meestal nie "daarstel" ('n germanisme vir skep of teweegbring)WAT nie, maar "verteenwoordig".deftig nie "deftig" nie, maar "stewig" (in konteks van 'n maaltyd of voedsel).Depot benewens "depot" of "opslagplek", ook 'n "portefeulje".doof nie "doof" nie, maar "dom" of "onnosel".Einhalt (gebieten) nie "inhoud" nie, maar "bedwing", "stuit" of "ten einde bring".einstellen wel "instel", maar ook "mik", "aanstel", "plaas", "afsit", "staak", "opskort" of "ontstaan".eintragen nie "indra" nie, maar "inskryf" of "registreer".Enkel nie "enkel" (gewrig of eenmalig) nie, maar "kleinkind".Enkelkind nie "enkelkind" nie, maar "kleinkind".entbieten nie "ontbied" nie, maar "toewens", "oordra", ensomeer.Entbindung nie "ontbinding" nie, maar "bevalling" of "verlos-" / "kraam-".erkennen nie "erken" nie, maar "sien", "bemerk", "herken" of "uitken". Vgl. verkennenfalsch nie "vals" nie, maar "verkeerd".Fliege benewens 'n "vlieg" ook 'n "strikdas".Flur (der) nie "vloer" nie, maar "gang" of "deurgang". Vgl. wel die Flur in landbou of geologie.Forderung nie "vordering" nie, maar 'n "eis".fördern nie "vorder" nie, maar "bevorder", "promoveer", "hupstoot gee" of "borg".Gegenstand nie "teenstand" nie, maar "objek", "item", "artikel", "tema" of "artefak".Gehalt nie "gehalte" nie, maar "inhoud", "opbrengs", "salaris", ens.Gelage nie "gelag" nie, maar "fees" of "gefuif". Vgl. "die gelag betaal"geschickt nie "geskik" nie, maar "behendig", "vaardig" of "vindingryk".gesellig meestal nie "gesellig" nie, maar "sosiaal" of "in kudde lewe".Geschwätz nie "geswets" nie, maar "geklets" of "gebabbel", ens. Vgl. gezwets in NederlandsGewalt wel "geweld", maar ook "heerskappy" of "mag".Gruß wel 'n "groet", maar ook "eerbetoon", "saluut" of "kompliment".Hahn wel 'n "haan", maar ook 'n "waterkraan".Handhabung nie "handhawing" nie, maar "hantering", "manipulasie" of "bestuur".herstellen nie "herstel" nie, maar "vervaardig", "tot stand bring", "(voor)berei", "saamstel", ens.Huld nie "hulde" nie, maar "genade", "guns" of "geseëndheid".Kampf nie "kamp" nie, maar "stryd". Vgl. "bekamp"Kapselnie "kapsel" (d.w.s. haarkapsel of -tooisel) nie, maar "kapsule".Karosse nie "karos" nie, maar "bakwerk" of "karosserie".Karree nie "karee" nie, maar 'n "blok" of "vierkant" as bouvorm, gevegsformasie, ens.klar nie "klaar" of "gereed" nie, maar "helder" of "duidelik". Vgl. "klinkklaar"klauen nie "klou" nie, maar "steel" of "vaslê".Kleinkind nie "kleinkind" nie, maar "kleuter".Kommando nie "kommando" in eerste instansie nie, maar "bevel" of "opdrag".Kopfbein nie "kopbeen" (skedel) nie, maar die "os capitatum", deel van die handwortelbeentjies.Korn nie "koring" nie, maar "graan" of "grein".Krach nie "krag" nie, maar "geraas", "rumoer" of "ophef".Kratt nie 'n "krat" nie, maar "struikbos" of "ruigte".Kreis nie "kruis" nie, maar "sirkel", "kring", "kringloop" of "siklus".Kreuzfahrt nie "kruisvaart" / "kruistog" nie, maar "plesierbootvaart". Vgl. cruise in EngelsLage nie "lae" of "laagte" nie, maar "posisie", "situasie" of "omstandigheid".Lager benewens 'n "laer" of "lager" ook 'n "stoorplek", of die "voorraad" daarvan.Laster (der) nie "laster" nie, maar "vragmotor".Laster (das) nie "laster" nie, maar "ondeug" of "bandeloosheid".lauschen eerder "afluister" as "luister".lauter wel "louter" of "suiwer", maar ook "eerlik" of "eerbaar".Lebensmittel nie "lewensmiddel" in die breë (medisyne, klere of behuising) nie, maar "voedsel" of "proviand".ledig nie "ledig" nie, maar "ongehuud" of "enkellopend".Lokal nie 'n "lokaal" in die breë nie, maar 'n "taverne" of "kroeg".Lust dikwels nie "(wel)lus" nie, maar "plesier".Mangel nie "mangel" nie, maar "gebrek", "afwesigheid" of "tekortkoming".merkwürdig nie "merkwaardig" nie, maar "eienaardig" of "raar".Moderator wel "moderator", maar ook "gasheer".Meer nie "meer" nie, maar "see". Vgl. SeeMond nie "mond" nie, maar "maan".Nachfolge nie "nagevolg" nie, maar "op(een)volging", ens.Nachfragenie "navraag" nie, maar "aanvraag" of "behoefte".nachgehen nie "nagaan" nie, maar "agter wees" of "agter raak", ens.nachlassen nie "nalaat" nie, maar "kwyn", "afneem" of "slaplê".nachsehen wel "nasien", maar ook "versien" of "bekyk".Neffe nie "neef" nie, maar "manlike broers-/susterskind".Nichte nie "niggie" nie, maar "vroulike broers-/susterskind".niedrig nie "nederig" nie, maar "laag", "gemeen" of "onwaardig". (fig. neutraal tot negatief)offenbar nie "openbaar" nie, maar "blykbaar" of "duidelik".Öffentlichkeit nie "openlikheid" nie, maar "publiek", "samelewing" of "publisiteit".Otter benewens 'n "otter" ook 'n "adder".Parole nie "parool" nie, maar "slagspreuk" of "wekroep".peinlich nie "pynlik" nie, maar "as verleentheid ondervind" of "jou skaam vir".Pension nie "pensioen" nie, maar "losieshuis" of "klein hotel".Perspektive wel "perspektief", maar ook "vooruitsig" of "kans" op 'n uitkoms of situasie.Postbus nie 'n "briewebus" nie, maar 'n vervoermiddel.probieren nie "probeer" nie, maar "proe" of "uittoets".Rampe nie "katastrofe" nie, maar "laaiplatvorm" of "helling" in tegniese konteks.Rente nie "rente" nie, maar "pensioen".rüstig nie "rustig" nie, maar "opgewek", "kranig", "energiek" of "lewenskragtig". Vgl. RüstigkeitSchnörkel nie "snorkel" nie, maar "krulletjie" of "versiering". Vgl. SchnorchelSee nie "see" nie, maar "meer". Vgl. MeerSeil nie "seil" nie, maar "tou" of "koord".selbstbewusst nie "selfbewus" nie, maar "selfversekerd". Vgl. zelfbewust in Nederlandsseltsam nie "seldsaam" nie, maar "sonderling" of "eienaardig".Span nie 'n "span" nie, maar 'n "spaander", "splinter", "skerf" of "fynhout".spendabel nie "spandabel" nie, maar "vrygewig".spontan nie "spontaan" nie, maar "op ingewing van die oomblik" of "impulsief".stramm nie "stram" of "styf" nie, maar "stewig".Strauß wel "volstruis", maar ook 'n "ruiker".Tafel nie "tafel" nie, maar "tabel", "tablet" of "skoolbord".Tapete nie "tapyt" nie, maar "plakpapier".Tasche nie "tas" nie, maar "hemp-/broeksak", "sak", "buidel", "briewetas", ens.Tasse  nie "tas" nie, maar "teekoppie".Teilnahme wel "deelname", maar ook "belangstelling", "meegevoel", "leedwese" of "medelye".Teller nie "telapparaat" nie, maar "bord" of "skaal".Termin soms 'n "termyn", maar tipies 'n "afspraak" of "sperdatum".trotz nie "trots" nie, maar "ondanks".trotzig nie "trots" nie, maar "stuurs", "astrant" of "nors".überflügeln nie "oorvleuel" nie, maar "verbysteek".überflüssig nie "oorvloedig" nie, maar "oorbodig".übrigens nie "origens" nie, maar "terloops". Vgl. overigens in Nederlandsunberechenbar "volatiel" of "onvoorspelbaar", eerder as "onberekenbaar".Unterhaltung nie "onderhouding" nie, maar "vermaak".Unterlagen nie "onderlae" nie, maar "dokumentasie", "datastel", ens. Vgl. Unterlage, d.i. "substraat"unterschreiben nie "onderskryf" nie, maar "onderteken".Unterschrift nie "onderskrif" nie, maar "handtekening".unwillig  nie "onwillig" nie, maar "beswaard wees" of "aanstoot neem".Verband soms 'n "verband", maar tipies 'n "unie", "assosiasie" of "federasie".verfolgen nie "vervolg" nie, maar "navolg", "naspoor", ens.verhandeln nie "verhandel" nie, maar "onderhandel", "kibbel" of "disputeer".verkennen nie "verken" nie, maar "vergis", "mistas" of "misken". Vgl. erkennenVerlies nie "verlies" nie, maar "kerker" of "put".Verlosung nie "verlossing" nie, maar "tombola" of "lotery".versagen nie bloot "verseg" nie, maar eerder "misluk", "breek" of "meegee".versäumen wel "versuim", maar ook "verpas", "misloop" en ander.Verschlag nie 'n "verslag" nie, maar 'n "loods" of "krat".verschlagen nie "verslaan" of "verslae" nie, maar "onderduims", "slu" of "agterbaks".Versorgung nie "versorging" nie, maar "proviand", "voorraad" of "akkommodasie".versprechen nie "verspreek" nie, maar "belowe".versuchen nie "versoek" nie, maar "probeer" of "verlei".vertagen ook "verdaag", maar veral "uitstel".Vertonung nie 'n "vertoning" nie, maar 'n "toonsetting".Volkslied nie 'n "nasionale volkslied" nie, maar 'n "ou populêre lied".vollmundig nie "volmondig" nie, maar "grootpraterig".vorgeben wel "voorgee", maar ook "voorskryf".wacker nie "wakker" nie, maar "onverskrokke" of "dapper".wandeln nie "wandel" nie (wel poëties, "bewandel"), maar "verander".Werft nie "werf" nie, maar "skeepswerf". Vgl. wharf in EngelsWette nie "wet" of "wette" nie, maar "weddenskap".wie nie "wie" nie, maar "hoe".Winkel nie "winkel" nie, maar "hoek" (meetkunde).wirken nie "werk" nie, maar "blyk", "lyk", "fungeer", "verrig" of "uitwerking hê".zierlich wel "sierlik" of "grasieus", maar meer dikwels "tengerig", "broos" of "verpot".Zirkel nie "sirkel" nie, maar "passer".Zuname nie "toename" nie, maar 'n "van". Vgl. Zunahme

 Engels en Afrikaans 
 Valse vriend Engelse betekenisbillion nie "biljoen" nie, maar miljard.brave nie "braaf" nie, maar "dapper".brutal nie "brutaal" (d.i. parmantig) nie, maar "onmenslik" of "afgryslik".compensationwel "kompensasie" (d.i. aanvulling), maar ook "vergoeding".decadencenie "dikkedensie" (d.i. verknorsing) nie, maar "degenerasie".eventual nie "eventueel" (d.i. dalk, gebeurlik) nie, maar "uiteindelike".journal nie 'n "joernaal" (d.i. dag- of logboek) nie, maar "vaktydskrif".royal nie "rojaal" (d.i. kwistig of oordadig) nie, maar "koninklik".

 Sweeds en Afrikaans 
 Valse vriend Sweedse betekenis by nie "neffens" nie, maar "dorp" of "buurt". chef nie "sjef" nie, maar "bestuurder" (van 'n besigheid). delikat nie "delikaat" nie, maar "smaaklik". dig nie "kompak" nie, maar "jou". dog nie die verlede tyd van "dink" nie, maar die verlede tyd van "sterf". gift wel "gif", maar ook "getroud". hot nie "links" nie, maar bedreiging. kind nie "kind" nie, maar "ken". kostym nie "kostuum" nie, maar "pak" (wat 'n sakeman dra). öl nie "olie" nie, maar "bier". olik nie "siek" nie, maar "anders" (dit wil sê, nie dieselfde nie). puss nie "poes" nie, maar "soen". semester nie "semester" nie, maar "vakansie". sex nie "seks" nie, maar "ses".

 Duits en Engels 
 Valse vriend Duitse betekenis Engelse betekenisAss / ass  aas-speelkaart / meester  esel  Bad / bad  bad  slegbekommen / become  verkry  wordBravo / bravo  sluipmoordenaar  welgedaan!Chef / chef baas  kokeventuell / eventual dalk  uiteindelikeGymnasium / gymnasium hoërskool  gimnasiumHandy / handy  selfoon  nuttigKommando / kommando bevel  gevegseenheidKorn / corn  graan  mielies (Amerikaans)Labor / labour laboratorium  arbeidObduktion / abduction  nadoodse ondersoek  ontvoeringPräservativ / preservative  kondoom  preserveermiddelRessort / resort  departement  toevlugsoordSensibilität / sensibility  sensitiwiteit  ontvanklikheidwinken / wink  wink  oogknip

 Latyn en Italiaans 
 Valse vriend Latynse betekenis Italiaanse betekenislapis steen, mylpaal grenssteen marmer (gal)steen domkop, lummel grafsteen standbeeld juweel/edelsteen (poëties)  potlood (ook matita)

 Latyn en Spaans / Portugees 
 Valse vriend Latynse betekenis Spaanse / Portugese betekenisproxeneta (onder)handelaar,makelaar  hoerboer, hoer(e)waard (NL: pooier)

 Verwysings 

Kategorie:Semantiek
Kategorie:Taalkunde
Kategorie:Woordvorme